Estem molt lluny de viure en un món on una intel·ligència artificial supera la intel·ligència humana. Per molt que les pel·lícules de ciència ficció i els gurus de TEDx datin aquest món en un lloc molt proper en el temps als nostres dies, la veritat és que notícies com la següent, tot i que sorprenents, demostren que la IA encara ha de fer un llarg recorregut per assemblar-se a la IH (Intel·ligència Humana).
Vicarious, una empresa nord-americana, ha desenvolupat una intel·ligència artificial anomenada Recursive Cortical Network (RCN) que és capaç de resoldre amb un 66% d’encert dels reCAPTCHA de Google. Ens estem referint a aquells textos que hem de resoldre i que estan compostos de lletres i números escrits amb diferents fonts, per accedir a webs amb més seguretat. En les seves sigles angleses els CAPTCHA són “Completely Automated Public Turing test to tell Computers and Humans Apart” i actualment són el sistema més fiable i barat per diferenciar entre un ésser humà i un “bot” que envia spam. Sorprenentment tenint en compte el nivell d’encert de la IA de Vicarious, un CAPTCHA es considera fallit quan un algoritme és capaç de resoldre-ho en un 1% dels casos.
Segons ha aparegut publicat a la prestigiosa revista de ciència, Science, Recursive Cortical Network (RCN) és una xarxa neuronal que reprodueix les funcions del cervell. Afegeix la publicació que la IA de la firma nord-americana funciona com la visió humana, sent capaç de processar la informació en una visió de conjunt.
Visites: 1.430
Etiquetes: captcha, inteligència artificial, internet, recursive cortical network